ჩეთან ბაგატი

ჩეთან პრაკაშ ბაგატი (; დ. 22 აპრილი, 1974) — ინდოელი ავტორი და მიმომხილველი. 2010 წელს ჟურნალ ტაიმსმა დაასახელა მსოფლიოს 100 გავლენიან ადამიანს შორის.

მექანიკური ინჟინერია შეისწავლა ინდოეთის ტექნოლოგიების ინსტიტუტში, ხოლო ბიზნეს ადმინისტრირება ინდოეთის მენეჯმენტის ინსტიტუტში. ინვესტორად მუშაობა დაიწყო ბანკში, თუმცა რამდენიმე წლის შემდეგ, სამწერლო კარიერის განვითარების მიზნით დატოვა აღნიშნული თანამდებობა. მთლიანობაში დაწერილი აქვს 8 ნოველა და სამი არამხატვრული ჟანრის წიგნი. მისი პირველი ნოველაა „Five Point Someone“, რომელიც 2004 წელს გამოქვეყნდა. მისი ნოველების უმრავლესობა საკმაო პოპულარობით სარგებლობს და ბესტსელერების სიაშია.

ბაგატის 5 ნოველა ადაპტირებულია ბოლივუდის ფილმებში, მათ შორისაა, 2008 წლის ინდური ტრილერი „Hello“, რომელიც ბაგატის ერთ-ერთი ნოველის მიხედვით გადაიღეს. მისი ნოველების მიხედვით გადაღებულია სხვა ფილმებიც: 2009 წლის ინდური დრამატული კომედია „3 იდიოტი“, 2013 წლის დრამა „Kai Po Che!“, 2014 წლის რომანტიკული-კომედიური დრამა „ორი მდგომარეობა“ და „ნახევრად შეყვარებული“ (2017). ავტორია რამდენიმე ბოლივუდის ფილმის სცენარის, მათ შორისაა 2014 წლის ინდური ფილმი „წიხლი“, ასევე სცენარისტია მისი ნოველების მიხედვით შექმნილი ფილმებისა, „Kai Po Che!“ და „ნახევრად შეყვარებული“. 2014 წელს, ფილმის, „Kai Po Che!“-ს სცენარისთვის დაჯილდოვდა „Filmfare“ ნომინაციით.

ბაგატს ხშირად იწვევენ ინდოეთის და საზღვარგარეთის სხვადასხვა ინსტიტუტებსა და ორგანიზაციებში სიტყვით გამოსასვლელად. აქტიურია სოციალურ ქსელებშიც. არის
რამდენიმე გაზეთის მიმომხილველი, ეს გაზეთებია: „The Guardian“, „The Times of India“ და სხვა. მისი მიმოხილვები ეხება ახალგაზრდობას, კარიერას, ლიდერობას, პოლიტიკას და სხვა არსებულ პრობლემებს.

 ადრეული ცხოვრება 
ჩეთან ბაგატი დაიბადა 1974 წლის 22 აპრილს, დასავლეთ დელიში. გაიზარდა ტრადიციულ საშუალო კლასის ინდურ ოჯახში. მამამისი მსახურობდა ინდოეთის არმიაში, ხოლო დედამისი მთავრობაში სოფლის მეურნეობის განყოფილებაში მუშაობდა. სწავლობდა „არმიის საჯარო სკოლაში“. ბაგატი აღნიშნავს რომ 15 წლის ასაკში საშუალო დონის მოსწავლე იყო.

როდესაც მეხუთე კლასში მისი მცირე ხუმრობა დაიბეჭდა ჟურნალში, მისი სახელის დაბეჭდვამ მასზე დიდი შთაბეჭდილება მოახდინა.

1995 წელს დაამთავრა ინდოეთის ტექნოლოგიების ინსტიტუტი, მექანიკური ინჟინერიის განხრით. მოგვიანებით, მარკეტინგის სწავლა გადაწყვიტა ინდოეთის მენეჯმენტის ინსტიტუტში. ბიზნეს ადმინისტრირების მაგისტრანტი გახდა 1997 წელს. 2018 წელს, ხელოვნების და გართობის კატეგორიაში, ინდოეთის მენეჯმენტის ინსტიტუტმა ბაგატი დააჯილდოვა „ახალგაზრდა წარმატებულ კურსდამთავრებულთა პრიზით“.

 სცენარის ავტორი 
ბაგატმა მნიშვნელოვანი ნაბიჯები გადადგა ინდურ კინო-სამყაროში. არის რამდენიმე ბოლივუდის ფილმის სცენარის ავტორი. მისი ხუთი ნოველის მიხედვით გადაღებულია ფილმები.

2008 წლის ინდური ფილმისთვის, „Hello“, რომელიც მისი მეორე ნოველის მიხედვით არის გადაღებული, მან მიიღო ორი კინო კრედიტი — „დამატებითი დიალოგი“ და „წიგნი“.

2009 წელს მისი ნოველის მიხედვით, გადაიღეს ფილმი, სახელწოდებით „3 იდიოტი“, რომელთან დაკავშირებითაც ბაგატმა განაცხადა, რომ ფილმის შემქმნელებმა მასთან „ითამაშეს“ და მას არ მიანიჭეს სათანადო დამსახურება. მან აღნიშნა რომ ფილმის 70% მისი ნოველის მიხედვით არის გადაღებული, როცა მას თავდაპირველად უთხრეს რომ წიგნის მხოლოდ 2-5% იქნებოდა გამოყენებული ფილმში.

მისი ნოველის, „ჩემი ცხოვრების 3 შეცდომის“ ადაპტაცია Kai Po Che!ს სახელითაა ცნობილი. ბაგატი ფილმის ოთხი სცენარისტიდან ერთ-ერთი იყო, მან დიდი წვლილი შეიტანა წიგნის ადაპტირებაში. ამ ფილმში მონაწილეობა მიიღო თავისმა 8 წლის უმცროსმა ვაჟმა. სცენარის დაწერისთვის მას დაახლოებით ორი წელი დასჭირდა.

 სამწერლო კარიერა 
The New York Times-ის თანახმად, ბაგატი მოხსენიებულია, როგორც „ინდოეთში ყველაზე გაყიდვადი ინგლისურენოვანი წიგნების ავტორი“. თუმცა, მისი წერის უნარები ხშირად გაკრიტიკებულა. მას ბრალიც დასდეს, წიგნის, „ერთი ინდოელი გოგოს“ პლაგიატში, რომელიც ბაგატმა უარყო.

2017 წელს, დელის უნივერსიტეტის გადაწყვეტილება, რომ ბაგატის ერთ-ერთი ნოველა „Five Point Someone“ შეეტანათ ინგლისურ ლიტერატურაში გააკრიტიკეს. 2017 წელს, უნივერსიტეტმა გამოაცხადა რომ მათი ეს გადაწყვეტილება განუხორციელებული დარჩებოდა.

 ბიბლიოგრაფია 

 ნოველები 
 Five Point Someone (2004)
 One Night @ the Call Center (2005)
 ჩემი ცხოვრების სამი შეცდომა (2008)
 ორი მდგომარეობა (2009)
 რევოლუცია 2020 (2011)
 ნახევრად შეყვარებული (2014)
 ერთი ინდოელი გოგო (2016)
 გოგონა 105-ე ოთახში (2018)
 ერთი მოწყობილი მკვლელობა (2020)

 არა-მხატვრული 
 რა სურს ახალგაზრდა ინდოეთს (2012)
 ვქმნით ინდოეთს გასაოცარს (2015)
 პოზიტიური ინდოეთი (2019)

 რესურსები ინტერნეტში 
 ოფიციალური ვებ-გვერდი 
 ჩეთან ბაგატის შესახებ

 სქოლიო 

კატეგორია:ინდოელი მწერლები
კატეგორია:დაბადებული 22 აპრილი
კატეგორია:დაბადებული 1974
კატეგორია:ინდოელი ნოველისტები
კატეგორია:მწერლები ანბანის მიხედვით
კატეგორია:ცოცხალი ადამიანები